Ir-Regolament tal-Kummissjoni (KE) Nru 418/2001
ta’ l-1 ta’ Marzu ta’ l-2001
li jikkonċerna l-awtorizzazzjonijiet ta’ addittivi ġodda u użu ta’ addittivi fl-alimenti ta’ l-għalf
(Test b’relevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru ta’ l-1970 li jikkonċerna addittivi fl-alimenti ta’ l-għalf [1], kif l-aħħar emendata permezz tar-Regolament tal-Kummissjoni (KE) Nru 2697/2000 [2], u b’mod partikolari l-Artikolu 4 tiegħu,
Billi:
(1) Id-Direttiva 70/524/KEE tipprovdi li addittivi ġodda jew użu ta’ addittivi ġodda jistgħu jkunu awtorizzati wara rivista ta’ applikazzjoni magħmula in konformita’ ma’ l-artikolu 4 ta’ dik id-Direttiva.
(2) L-Artikolu 9e(1) tad-Direttiva tipprovdi awtorizzazzjoni proviżorja ta’ addittivi ġodda jew użu ta’ addittivi jistgħu jkunu użati jekk il-kundizzjonijiet ta’ l-Artikoli 3a(b) sa (e) tad-Direttiva 70/524/KEE huma sodisfatti u jekk huwa raġjonevoli li jkun assunt, in vista tar-riżultati disonibbli, li l-meżżi użati fin-nutrizzjoni ta’ l-annimali għandu wieħed mill-effetti msemmija fl-Artikolu 2(a). Tali awtorizzazzjonji proviżorja tista’ tkun mogħtija għal perjodu sa erba’ snin fil-każ ta’ l-addittivi msemmija f’Parti II ta’ l-Anness C għad-Direttiva.
(3) L-eżaminazzjoni tad-dossiers mibgħuta juri li l-mikro-organiżmu u preparazzjonijiet ta’ l-enżimi u l-użu ġodda tal-mikro-organiżmi u preparazzjonijiet ta’ l-enżimi deskritti fl-Anness I u II jissodisfaw il-kundizzjonijiet hawn fuq imsemmija u jistgħu għalhekk ikunu awtorizzati fuq bażi proviżorja għal perjodu ta’ erbgħa snin.
(4) L-Artikolu 2(a) tad-Direttiva 70/524/KEE teħtieġ awtorizzazzjonijiet għall-coccidiostats li jkunu marbuta mall-persuna responsabbli għat-tqegħid tagħhom fiċ-ċirkulazzjoni.
(5) L-Artikolu 9b tad-Direttiva 70/524/KEE jipprovdi li l-awtorizzazzjonijiet ta’ tali sustanzi għandhom ikunu mogħtija għal perjodu ta’ 10 snin mid-data meta l-awtorizzazzjoni finali tieħu effett, jekk il-kundizzjonijiet kollha stabbiliti fl-Artikolu 3a tad-Direttiva 70/524/KEE huma milħuqa.
(6) L-eżaminazzjoni tad-dokument mibgħut juri li l-coccidiostat deskritt fl-Anness III jissodisfaw il-ħtiġiet kollha ta’ l-Artikolu 3a, meta użati fil-kategorija ta’ l-annimal u taħt il-kundizzjonijiet deskritti fl-Anness imsemmi.
(7) L-eżaminazzjoni tad-dokumenti juri li ċerti proċeduri jistgħu jkunu meħtieġa sabiex jipproteġu l-ħaddiema mill-espożizzjoni għall-addittivi. Tali protezzjoni għandha għalhekk tkun assigurata b’applikazzjoni tad-Direttiva tal-Kunsill 89/931/KEE tat-12 ta’ Ġunju ta’ l-1989 dwar l-introduzzjoni ta’ miżuri sabiex jinkoraġixxu titjieb fis-sigurta’ u saħħa tal-ħaddiema tax-xogħol [3] u d-Direttivi magħmula taħtha.
(8) Il-Kumitat Xjentifiku għan-Nutrizzjoni ta’ l-Annimali ta opinjoni favorevoli għal dak li jirrigwarda n-nuqqas ta’ ħsara tal-preparazzjonijiet ta’ l-enżimi u mikro-organiżmi u tal-coccidiostat, u għal dak li jiirigwarda l-effett favorevoli fuq il-produzzjoni ta’ l-annimali ta’ dak ta’ l-aħħar, taħt il-kundizzjonijiet deskritti f’tali l-Annessi.
(9) Il-miżuri provduti f’dan ir-Regolament huma in konformita’ ma’ l-opinjoni tal-Kumitat Permanenti dwar l-Alimenti ta’ l-Għalf,
ADDOTTAT DAN IR-REGOLAMENT:
Artikolu 1
Il-preparazzjonijiet jappartjenu lill-grupp ‘Mikro-organiżmi’ mniżżla fl-Anness I għar-Regolament preżenti huma awtorizzati għall-użu bħala addittivi fin-nutrizzjoni ta’ l-annimali taħt il-kundizzjonijiet stabbiliti f’dak l-Anness.
Artikolu 2
Il-preparazzjonijiet jappartjenu lill-grupp ‘Enżimi’ mniżżla fl-Anness II għar-Regolament preżenti huma awtorizzati għall-użu bħala addittivi fin-nutrizzjoni ta’ l-annimali taħt il-kundizzjonijiet mniżżla f’dak l-Anness.
Artikolu 3
L-addittiva li tappartjeni għall-grupp ‘Coccidiostats u sustanzi mediċinali oħra’ mniżżla fl-Anness III għar-Regolament preżenti hija awtorizzata għall-użu bħala addittiva fin-nutrizzjoni taħt il-kundizzjonijiet stabbiliti f’dak l-Anness.
Artikolu 4
Dan ir-Regolament għandu jidħol fis-seħħ fil-jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Marzu ta’ l-2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, 1 ta’ Marzu ta’ l-2001